钦定古今图书集成/理学汇编/学行典/第278卷 > 《拟行路难》宋·鲍照
## 钦定古今图书集成/理学汇编/学行典/第278卷 > 《拟行路难》宋·鲍照

“君不见河边草，冬时枯死春满道。君不见城上日今
暝没，尽去明朝复更出。”今我何时当复然，一去永灭
入黄泉。人生苦多欢乐少，意气敷腴在盛年。且愿得
志数相就，床头恒有沽酒钱。功名竹帛非我事，存亡
贵贱付皇天。

君不见，《柏梁台》，今日丘墟生草莱。君不见，阿房宫，寒
云泽雉栖其中。歌妓舞女今谁在，高坟累累满山隅。
长袖纷纷徒竞世，非我昔时千金躯。随酒逐乐任意
去，莫令含叹下黄垆。

“诸君莫叹贫，富贵不由人。丈夫四十彊而仕，余当二
十弱冠辰。莫言草木委冬雪，会应苏息遇阳春。”“对酒
叙长篇，穷途运命委皇天。但愿樽中九酝满，莫惜床
头百个钱。直得优游卒一岁，何劳辛苦事百年。”